Gotzon Lobera

Gotzon Lobera (Barakaldo, Bizkaia, 1959ko azaroaren 11a) Bizkaiko Foru Aldundiko euskara-gaztelaniako itzultzailea izan zen 1984tik 2024an erretiratu zuen arte. Zuzenbidean lizentziaduna da eta euskaltzain urgazlea. EIZIEko lehendakari izan zen 1994-1995 urteetan.

Deustuko Unibertsitatean zuzenbide irakasle izan zen 1996tik 2013ra arte, baita Euskal Herriko Unibertsitateko itzulpengintza masterreko irakasle. Irakaskuntza, politika eta itzulpengintza uztarturik ibili da urte askoan: Euskara Sustatzeko zuzendari nagusia izan zen Bizkaiko Foru Aldundian, eta Eusko Jaurlaritzako Hizkuntz Politikarako Sailburuordetzan jardun zuen.

Oinarrizko hiztegi juridiko-parlamentarioa jorratu zuen Euskaltzaindiaren lantaldeko koordinatzailea izan da.

Ikasle moduan Euskal Kulturaren graduondokoa  ere egin zuen. 

 Itzultzailea 
Euskara eta gaztelaniara hainbat itzulpen egin ditu, testuen sorburu hizkuntzak alemana, euskara eta gaztelania zirela.

Zinpeko itzultzailea da, Espainiako Kanpo Arazoetako Ministerioak 1991n izendatua, eta Euskal Itzultzaile, Zuzentzaile eta Interpreteen Elkartearen (EIZIEren) lehendakaria ere izan zen 1994-1995 urteetan.

Andres Urrutiarekin batera, koordinatu ditu Deustuko Unibertsitateak argitaraturiko euskarazko zuzenbide eskuliburuak (zuzenbide zibila, merkataritza zuzenbidea, zuzenbidearen historia, lan-zuzenbidea....) eta lege-testuen bertsio elebidunak, gaztelaniaz eta euskaraz, besteak beste, 2003an, Espainiako Konstituzioaren euskarazko bertsio eguneratua, Euskaltzaindiak egina, Deustuko Zuzenbide Fakultateko zenbait irakaslerekin batera.thumb|Loberak itzuli zuen Werther gaztearen arrangurak eleberriaren jatorrizko edizioa.
 Hizkuntza normalizatzeko zuzendaria 
Eusko Jaurlaritzan Herri Administrazioetan Hizkuntza Normalizatzeko zuzendaria izan zen 2013tik 2015era,  Hezkuntza, Hizkuntza Politika eta Kultura Sailean. Lehenago Bizkaiko Foru Aldundian ere aritu zen kargu horretan.

 Euskaltzain urgazlea 2018tik 
Euskaltzain urgazle izendatu zuen Euskaltzaindiak 2018ko uztailaren 20an. Euskaltzaindiaren barruan Sustapen batzordean ziharduen 1989az geroztik eta Euskara Batuaren Eskuliburua batzordean 2025tik.

Gotzon Lobera Euskaltzaindiaren "Hizkuntza-zuzenbidea. Testu bilduma euskaraz" egitasmoaren koordinatzailea izan da. 2007tik 2022ra egitasmoaren hiru argitalpen egin zituzten, eta bereizgarri nagusiak hedadura geografikoari, edukiari, denbora-eremuari, antolaketari eta testuen kopuruari dagozkie. Hiru formatutan eskaintzen da: argitalpen digitala, ePub formatua eta PDF formatuan.
 Idazlanak 
Gotzon Loberaren liburuetan gehien azaltzen diren gaiak euskara eta zuzenbidea dira. Hauek dira liburu horietako batzuk:

 Werther gaztearen arrangurak eleberria Goethe-rena [itzul.] (1987, 2000)
 Euskara, zuzenbidearen hizkera [elkarlanean] (1995,1997)
 Código penal = Zigor kodea [itzul. elkarlanean] (2001, 2004)

Unibertsitate mailako produkzioa jasotzen duen  Inguma datu-baseak Loberaren 87 ekarpen jasotzen zituen 2025ean. Horien artean daude bederatzi liburu, 34 artikulu, eta 32 itzulpen. Horrez gain, ohiko kolaboratzailea da Deia egunkarian, 2013 urteaz geroztik 125 artikulutik gora idatzi ditu. Eta bera Begoñakoa izanda Berton aldizkari lokaleko kolaboratzailea ere izan zen, kasu gehienetan Begoñako errepublikako kale edo auzoen izenen jatorria edo historia azaltzeko.thumb|Loberaren zutabea Berton aldizkarian (2000-03-01)

 Erreferentziak 

 Ikus, gainera 

 EIZIE
 Bizkaiko Foru Aldundia

 Kanpo estekak 
 Oinarrizko hiztegi juridiko-parlamentarioa
 'Hizkuntza-zuzenbidea. Testu-bilduma euskaraz' egitasmoaren hirugarren argitalpena. Euskaltzaindia.(Youtube, 2022-01-25)
 Lobera Revilla, Anjel.bederatzi liburu, 34 artikulu, eta 32 itzulpen. «Inguma - Euskal komunitate zientifikoaren datu-basea» www.inguma.eus (UEU)
 Gotzon Lobera. www.deia.eus. Deia egunkarian 125 zutabe idatzita ditu 2013ko maiatzetik 2025eko azarora arte, eta jarraitzen du.

Kategoria:Euskal Herriko itzultzaileak
Kategoria:Mahatsorriak
Kategoria:Barakaldarrak
Kategoria:Euskaltzain urgazleak
Kategoria:Deustuko Unibertsitateko ikasleak